CELEX: 32013D0048
Language: bg
Date: 2013-01-22 00:00:00
Title: 2013/48/ЕС: Решение за изпълнение на Съвета от 22 януари 2013 година за изменение на Решение за изпълнение 2011/77/ЕС за предоставяне на финансова помощ за Ирландия от страна на Съюза

24.1.2013   
            
            
               BG
            
            
               Официален вестник на Европейския съюз
            
            
               L 21/30
            
         
      РЕШЕНИЕ ЗА ИЗПЪЛНЕНИЕ НА СЪВЕТА
   
   от 22 януари 2013 година
   за изменение на Решение за изпълнение 2011/77/ЕС за предоставяне на финансова помощ за Ирландия от страна на Съюза
   (2013/48/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 407/2010 на Съвета от 11 май 2010 г. за създаване на европейски механизъм за финансово стабилизиране (1), и по-специално член 3, параграф 2 от него,
   като взе предвид предложението на Европейската комисия,
   като има предвид, че:
   
               (1)
            
            
               По искане на Ирландия Съветът отпусна финансова помощ на страната с Решение за изпълнение 2011/77/ЕС (2) в подкрепа на амбициозна програма за икономически и финансови реформи, чиято цел е възстановяване на доверието, връщане на устойчивия икономически растеж и осигуряване на финансова стабилност в Ирландия, еврозоната и Съюза.
            
         
               (2)
            
            
               В съответствие с член 3, параграф 9 от Решение за изпълнение 2011/77/ЕС Европейската комисия извърши, заедно с Международния валутен фонд (МВФ) и в сътрудничество с Европейската централна банка (ЕЦБ), осмия преглед на напредъка на ирландските власти по изпълнението на договорените мерки, както и на ефективността и социално-икономическото въздействие на тези мерки.
            
         
               (3)
            
            
               Съществен напредък бе постигнат по отношение на целите на програмата, свързани с намаляване на задлъжнялостта на банките. По-конкретно две ирландски банки вече са постигнали или скоро ще постигнат съотношение на кредитите към депозитите от 122,5 % — целева стойност, чието изпълнение първоначално бе предвидено за края на 2013 г. Оставащата ирландска банка е приключила продажбата на някои неосновни активи и спрямо нея изискванията на програмата за намаляване на задлъжнялостта ще бъдат преразгледани, след като Европейската комисия приеме решение относно плана за нейното преструктуриране.
            
         
               (4)
            
            
               С оглед на значителния напредък и за да се избегнат нежелани изкривявания в ценообразуването на депозитите от страна на банките и да се подпомогнат банките за изпълнение на изискванията на Базел III във връзка с ликвидността, предвидената в програмата рамка на наблюдение на намаляването на задлъжнялостта на банките следва да бъде изменена в посока към постигане на номинални целеви стойности за продажба на неосновни активи и въвеждане на разширено наблюдение с цел да се гарантира, че банките подобряват нетния си коефициент на стабилност на финансирането (net stable funding ratio) и коефициента на краткосрочно ликвидно покритие (liquidity coverage ratio).
            
         
               (5)
            
            
               Предвид това развитие и тези съображения Решение за изпълнение 2011/77/ЕС следва да бъде изменено,
            
         ПРИЕ НАСТОЯЩОТО РЕШЕНИЕ:
   Член 1
   Член 3 от Решение за изпълнение 2011/77/ЕС се изменя, както следва:
   
               1)
            
            
               в параграф 8 буква в) се заменя със следния текст:
               
                           „в)
                        
                        
                           намаляване на задлъжнялостта на ирландските банки в посока към постигане на целевите стойности за продажба и амортизация на неосновни активи, установени в съответствие с анализа от 2011 г. на ликвидността съгласно пруденциалните изисквания, освен ако с Европейската комисия не е договорено друго в рамките на текущите оценки на плановете за преструктуриране на банките, и наблюдение на напредъка на банките по отношение на съответните изисквания на Базел III във връзка с ликвидността и коефициента на стабилност на финансирането в съответствие с рамката за разширено наблюдение, приета съгласно програмата;“
                        
                     
         
               2)
            
            
               параграф 10 се заменя със следния текст:
               „10.   През 2013 г., съгласно определеното в меморандума за разбирателство, Ирландия:
               
                           а)
                        
                        
                           приключва тестовете за устойчивост на банките, които са съобразени с цикъла от тестове, провеждан от Европейския банков орган, и се основават на резултатите от анализа от 2011 г. на собствения капитал съгласно пруденциалните изисквания и програмата за финансови мерки за 2012 г. Тестът за устойчивост трябва да бъде строг, да продължи да се основава на надеждни прогнози за загубите от кредити и да се отличава с висока степен на прозрачност. Оповестяването на резултатите се съгласува с графика на следващия цикъл от тестове, провеждан от Европейския банков орган;
                        
                     
                           б)
                        
                        
                           намалява задлъжнялостта на ирландските банки в посока към постигане на определените за края на 2013 г. целеви стойности за продажба и амортизация на неосновни активи, установени в съответствие с анализа от 2011 г. на ликвидността съгласно пруденциалните изисквания, освен ако с Европейската комисия не е договорено друго в рамките на текущите оценки на плановете за преструктуриране на банките, и наблюдава напредъка на банките по отношение на съответните изисквания на Базел III във връзка с ликвидността и коефициента на стабилност на финансирането в съответствие с рамката за разширено наблюдение, приета съгласно програмата.“
                        
                     
         Член 2
   Адресат на настоящото решение е Ирландия.
   
      Съставено в Брюксел на 22 януари 2013 година.
      
         
            За Съвета
         
         
            Председател
         
         M. NOONAN
         
      
   
   
      (1)  ОВ L 118, 12.5.2010 г., стр. 1.
   
      (2)  ОВ L 30, 4.2.2011 г., стр. 34.